ชื่อไทย: ปลาช่อนอเมซอน, อะราไพม่า, พิรารูคู
ชื่อสามัญ: Giant pirarucu
ชื่อวิทยาศาสตร์: Arapaima gigas
วงศ์ (Family): Osteoglossidae
ถิ่นกำเนิด: ลุ่มน้ำอเมซอน ทวีปอเมริกาใต้
รายละเอียด: ปลาอะราไพม่า (Giant Arapaima or pirarucu) หรือ พิรารูคู Pirarucu (ชื่อพื้นเมืองของชาวบราซิล) และ Paiche (ชื่อพื้นเมืองของชาวเปรู) ส่วนคนไทยรู้จักกันในนาม “ปลาช่อนอเมซอน” จัดเป็นปลาที่อยู่ในครอบครัวเดียวกับปลาตะพัดหรืออะโรวาน่า
      ปลาอะราไพม่า จัดเป็นยักษ์ใหญ่ของสถานแสดงพันธุ์สัตว์น้ำของโลก และสำหรับนักเลี้ยงปลาทุกคน มันถูกจัดให้เป็นปลาน้ำจืดที่ใหญ่ที่สุดในโลกชนิดหนึ่ง ซึ่งสามารถโตได้เร็วมาก เป็นปลาเนื้อดี กินอร่อย ของชาวบ้านในประเทศบราซิล เปรู และโคลัมเบีย ปลาอะราไพม่า เจริญเติบโตได้รวดเร็วที่สุดในบรรดาปลาอะโรวาน่าทั้งหมด
      ปลาอะราไพม่า เป็นปลาอะโรวาน่าอีกชนิดหนึ่งที่พบอยู่ในทวีปอเมริกาใต้ แถบลุ่มน้ำอะเมซอน แม่น้ำโอริโนโค ประเทศบราซิล เปรูและโคลัมเบีย ปลาชนิดนี้จัดว่าเป็นปลาในตระมึงลอะโรวาน่าที่มีขนาดใหญ่ที่สุด ขนาดโตเต็มที่มีความยาวถึง 4.5 เมตร น้ำหนักราว 400 กิโลกรัม ซึ่งปลาชนิดนี้รู้จักกันดีในหมู่ชาวพื้นเมืองแถบลุ่มน้ำอะเมซอน ซึ่งคนพื้นเมืองนิยมบริโภคปลาชนิดนี้ เช่นเดียวกับการนิยมบริโภคปลาช่อนในบ้านเรา ปลาอะราไพม่า เป็นปลาที่มีรูปร่างผิดแผกแตกต่างไปจากปลาอะโรวาน่าชนิดอื่นๆ โดยสิ้นเชิงจนแทบไม่น่าเชื่อว่าปลาชนิดนี้จะถูกจัดรวมไว้ในตระมึงลเดียวกันในปลาอะโรวาน่าด้วยซ้ำ เพราะปลาชนิดนี้ มีลำตัวค่อนข้างกลมและเรียวยาว ไม่แบนข้างมากเหมือนปลาอะโรวาน่า โดยทั่วไปลักษณะ รูปร่างของปลาชนิดนี้ จะมีลักษณะคล้ายปลาช่อนของบ้านเรามาก เพียงแต่มีขนาดลำตัวที่ใหญ่กว่าและ เกล็ดขนาดใหญ่กว่ามากๆ รอบตัวของมันปกคลุมด้วยเกล็ดสีเขียวเหลือบขนาดใหญ่ ท้องเป็นสีขาว โคนหางมีเกล็ด ส่วนหัวมีลักษณะแข็ง  ส่วนลำตัวด้านท้ายมีลักษณะแบนกว้าง ในขณะที่ปลายังเล็ก พื้นลำตัวจะมีสีเขียวเข้มลำตัว ส่วนที่ค่อนไปทางหางจะเป็นสีดำ เมื่อปลาตัวโตขึ้น บริเวณลำตัว และส่วนที่ค่อนไปทางหาง ครีบและหางจะปรากฏสีชมพูปนแดง หรือสีบานเย็นประแต้ม กระจายอยู่ทั่วไปแลดูสวยงามมาก คนไทยส่วนใหญ่ นิยมเรียกว่า กุหลาบไฟ
ประเภท (Catalogy): ปลาอโรวาน่า